《渔家傲 雪景》
清代·商景兰

雪霰纷纷流竹路。数声乌鹊窗前度。一带寒光凝腊树。

时如故。楼台倾刻成纨素。

茅店布帘横古渡。寺钟戍鼓催天暮。驴背小桥栖白鹭。

真堪赋。何如柳絮风中句。

作者简介：商景兰（1605～1676），字媚生，会稽（今浙江绍兴）人。明兵部尚书商周祚长女，抗清名臣祁彪佳妻。明末清初诗人，德才兼备，能书善画。其妹商景徽亦工诗。著有《锦囊集》（旧名《香奁集》），收诗六十七首、词九十四首、补遗诗三首、遗文一篇。陈维崧《妇人集》评曰：“会稽商夫人，以名德重一时......故玉树金闺，无不能咏，当世题目贤媛以夫人为冠。” 《幼学琼林》女子篇：“伯商仲商，时称越秀；德蓉德蕙，辉映祁家。”